**Køreplan dansk-historieopgave 2020**

|  |  |  |
| --- | --- | --- |
| Hvad? | Hvornår? | Hvordan og hvorfor? |
| Introduktion til dansk-historieforløbet og DHO | Uge 12 | Dansk- og historielæreren introducerer forløbets emne, DHO og mundtlig årsprøve. I præsentationen af DHO er fokus på undersøgelses- og skriveprocessen med udgangspunkt i *Pentagonen for den gode opgave.* |
| Dansk-historieforløb:  ”Danmark i 1800-tallet” | Uge 12, 13 og 14/16 | I forløbet fordyber eleverne sig i 1800-tallet med fokus på national identitet og nationalromantikken samt industrialiseringen. Det sker vha. relevante metoder i fagene. Et andet fokusområde i forløbet er faglig formidling.  Forløbet slutter med, at eleverne vælger én ud af de 6 mulige opgaveformuleringer. |
| Vejledning DHO  I dansk:  Skriveproces og opgaveformalia | Uge 17 og 19 | Eleverne vejledes i grupper i undersøgelses- og skriveprocessen bl.a. med fokus på at udvælge historiske kilder, faglig metode, arbejdsproces og sekundærlitteratur.  To moduler i dansk (uge 18):   * Skriveproces og mere faglig formidling. * Opgaveformalia (korrekt anvendelse af noter og henvisninger, opstilling af litteraturliste osv.)   OBS! I uge 14 skemalægges 1 time med Sidse i Studiecenteret. |
| Skrivedage og vejledning | Uge 19: d. 5.-7. maj | Eleverne har 2 1/2 skrivedage med indlagt gruppevejledning. Opstart den 5/5 kl. 12.05. Opgaven skal være uploadet i Lectio senest kl. 15.30 torsdag d. 7. maj. Husk at opgaven også skal sendes til den Urkund-adresse, der fremgår af jeres DHO-forside. |
| Aflevering | D. 7. maj kl. 15.30 |  |
| I historie:  Træne mundtlig årsprøve | Uge 20 eller 21 | Et modul i historie:   * I historie: Eleverne holder mindre mundtlige præsentationer af deres opgavekonklusioner, som en del af undervisningen, gerne over for deres klassekammerater i grupper, således at de tidligt får feedback på dele af deres opgave. * Udlevere ”Elevens ark til mundtlig årsprøve i DHO”. |
| Mundtlig årsprøve | Juni | Eleven præsenterer opgavens vigtigste konklusioner og indgår i dialog om deres undersøgelsesproces og fagenes metoder med lærerne.  Dansk- og historielæreren udfylder to første kolonner i ”Evalueringsarket” (feedback og feedforward-kolonnerne) i forbindelse med, at opgaven rettes og til den mundtlige årsprøve. Eleven udfylder selv kolonnen “Elevens egne overvejelser” umiddelbart efter den mundtlige årsprøve. |
| Opsamling og evaluering på DHO og mundtlig årsprøve | August 2.g. | Første modul i dansk og historie efter sommerferien deler eleverne deres erfaringer med DHO-skrivning og mundtlig årsprøve.  Opsamlingen skal være skriftlig og skal indgå i en opgaveportfolio. Eleven formulerer selv tre fokuspunkter, de skal arbejde på i forbindelse med SRO. Herefter gemmer de DHO-evalueringsarket i deres portfolio. |

**Hvem:** Alle 1.g-elever individuelt

**Forløb:** 7 moduler fra hvert fag, hvoraf 2 moduler fra hvert fag skal bruges til undervisning i faglig metode.

**Opgave:** 10 fordybelsestimer

**Mdt. årsprøve:** 24 minutter inkl. evaluering (samlet karakter og en fremadrettet evaluering af opgaven og den mundtlige præsentation.)

**Formål:**  Opgaven skal ses som første led i træning i opgaveskrivning – og skal ses i sammenhæng med øvrige skriftlige opgaver: studieretningsopgave (SRO) og studieretningsprojekt (SRP).

**I bekendtgørelsen står der:** *Eleverne skal opnå skriftlige kompetencer og almene studiekompetencer, der sætter dem i stand til at honorere de krav til korrekt skriftlig fremstilling, kritisk bearbejdning af viden, selvstændighed og vedholdenhed, der kræves i de videregående uddannelser.* (§29 stk.3)

**Hvornår:** Det samlede forløb løber fra uge 12 og frem til august i 2.g. De forskellige deadlines fremgår af ovenstående skema.

Eleverne afleverer DHO-opgaven i uge 19, og forløbet afsluttes med den mundtlige årsprøve i løbet af juni. Forløbet afrundes endeligt i løbet af de første moduler i dansk og historie i 2g, hvor feedback og feedforward evalueres i makkerpar.

Det er vigtigt, at eleverne gøres opmærksom på, at opgaven og den mundtlige årsprøve vægter højere end en almindelig aflevering, i og med at karakteren tæller med i 1. terminskarakter i 2.g. Derudover er opgaven første vigtige skridt i forløbet frem mod SRP, som også skal forsvares mundtligt.

**Eleverne skal således oplyses om, at de i henhold til studiereglerne kan nægtes oprykning til 2. g, hvis opgaven ikke afleveres.**

**Karakteren indgår som oprykningskriterium på lige linje med andre prøver og fag, der afsluttes i 1.g. Samlet set skal gennemsnittet af disse prøver og fag være på minimum 2,0.**

**Omfang:** 6-8 sider med punktstørrelse 12 og ca. 2400 anslag pr. side. ekskl. indholdsfortegnelse, bilag, litteraturliste, figurer, billeder, noter mv.

**Officiel forside skal benyttes!**

**Vejledning:** Der er to vejledningsseancer undervejs. Én op til opgaveskrivning og en i løbet af skrivedagene. Vejledningen foregår i grupper.

I uge 14 skemalægges en time med Sidse i studiecenteret. Derved opnår eleven bedre muligheder for at kunne finde sekundærlitteratur og andet supplerende tekstmateriale.

**Kompetencer**: A) I **dansk-historie-forløbe**t trænes eleverne i:

I begge fag:

* fordybelse i et historisk emne
* elevernes udtryksfærdigheder
* relevante metoder i fagene
* et grundlæggende overblik over centrale historiske og litteraturhistoriske udviklingslinjer i Danmark

Dansk har særligt fokus på:

* + - tekstlæsning i en historisk sammenhæng
    - faglig formidling
    - danskfagets identitet og metode

Historie har særligt fokus på:

* + elevernes evne til kritisk og reflekteret at finde, udvælge, anvende og vurdere forskelligartet materiale
  + faglig skrivning herunder anvendelse af citater, henvisninger, figurer, illustrationer m.v.
  + historiefagets identitet og metode.

B) Under **opgaveskrivningen** trænes eleverne i:

* Arbejde selvstændigt med afgrænsning af emne.
* Forstå og besvare en problemformulering – elever bidrager med input til processen.
* Søge, finde og sortere information
* Arbejde indledende med at adskille egne og andres tanker. Urkund anvendes ved aflevering.
* Referere og redegøre – samt kunne håndtere begyndende elementer af analyse.
* Anvende sproglig korrekthed og bevare en rød tråd/fokus gennem opgaven.
* Kende faglige metoder.
* Kende formalia og strukturering/disposition.